Innocentius Episcopus seruus seruorum Dei, dilecto filio PETRO Cluniacensi Abbati, eiusque successoribus regulariter substituendis in perpetuum. Donationes  beneficia, quæ ad sustentationem fratrum, a Regibus, Principibus,  aliis viris religionis amatoribus sacrosanctis præstantur Ecclesiis, tanquam ea, quæ diuini iuris effecta sunt, auctoritate Apostolica volumus cōmunire. Per præsentis igitur scripti paginam, donationem a carissimo filio nostro HENRICO illustri  glorioso Anglorum Rege, de centum marcis argenti per annos singulos Cluniacensi Monasterio persoluendis factam, sexaginta videlicet in telonio Londoniensi,  quadraginta in telonio Lincolniensi, Apostolicæ Sedis patrocinio roboramus. Hæc autē donatio apud Rothomagū ab eodē filio nostro Henrico Rege, Incarnationis Dominicæ anno M. C. XXXI. Indict. IX. mense Maio, die Dominica in nostra  fratrum nostrorum præsentia facta est, Guillelmi scilicet Prænestini Episcopi, Ioannis tit. sancti Crisogoni, Humberti sancti Clementis, Rustici sancti Ciriaci, Gozelini sanctæ Ceciliæ Presbyterorum Cardinalium: Gregorij SS. Sergij  Bachi, Aimerici Cancellarij, Guidonis sanctæ Mariæ in via lata Diaconorum Cardinalium: Oldegarij Terraconensis, Hugonis Rothomagensis, Archiepiscoporum: Gaufridi Carnotensis, Ioannis Lexouiensis, Ioannis Sagiensis Episcoporum; Bernardi Clareuallis, Sugerij sancti Dionysij, Bosonis de Bacho Abbatum: Guillelmi Comitis de Warēna, Roberti filij ipsius Regis Comitis de Glocerio, Roberti de Sigillo, Roberti de Laha, Rabelis Camerarij de Tancaruilla, Nahelis Thesaurarij, Haalonis Prioris sancti Osqualdi. Decernimus ergo, vt nulli omnino hominum liceat præfatum Monasterium super eadem donatione, futuris temporibus infestare, aut eam auferre, minuere, vel ausu temerario fatigare; sed integra conseruentur eorum, pro quorum gubernatione  sustentatione concessa est, vsibus profutura. Si qua igitur in posterum Ecclesiastica, sæcularisue persona hanc nostræ confirmationis paginam sciens, contra eam venire tentauerit, secundo tertioue commonita, si non satisfactione congrua emendauerit, potestatis, honorisque sui dignitate careat,  a sacratissimo corpore  sanguine Dei ac Domini nostri Iesu Christi, aliena fiat, atque in extremo examine districtæ vltioni subiaceat. Cūctis autem eidem loco iusta seruantibus sit pax Domini nostri Iesu Christi, quatenus  hic fructum bonæ actionis percipiant,  apud districtum Iudicem præmia æternæ pacis inueniant. Amen, amen. Ego INNOCENTIVS Catholicæ Ecclesiæ Episcopus ff. [Rota. Bene valete] Ego Guillelmus Prænestinus Episcopus ff. Ego Ioannes Ostiensis Episcopus ff. Ego Guido Tiburcius Episcopus ff. Ego Gregorius Diaconus Cardin. SS. Sergij  Bachi ff. Ego Ioannes tit. S. Crisogoni Presbyter Cardin. ff. Ego Vbertus tit. S. Clementis Presbyter Cardin. ff. Ego Goselinus Presbyter Cardin. tit. S. Ceciliæ ff. Datum Beluaci per manum Aymerici S. R. E. Diaconi Cardin.  Cancellarij, XIII. Kal. Iunij, Indict. VIIII. Incarn. Dominicæ, anno M. C. XXXI. Pontificatus vero domni Innocentij Papæ II. anno II.